open-index/open-wikipedia-markdown huggingface dataset:
Paino (kielitiede)

**Paino** eli **prominenssi** tarkoittaa kielitieteessä sitä, että jokin puheen osa tuodaan prosodisesti esiin. Erikseen voidaan erottaa sanapaino ja lausepaino eli aksentti.

Sanapaino tarkoittaa yksittäisen sanan sisäistä painotusta. Suomen ja unkarin kielissä sanapaino on aina ensimmäisillä tavuilla, kun taas puolan kielessä se on melkein aina toiseksi viimeisellä. Monissa muissa kielissä, kuten englannissa ja ruotsissa, sanapaino vaihtelee sanoittain. Venäjän kielessä sanapainolla on merkittävä vaikutus sanan taivutuksen muodostumiseen. 

Lausepaino tarkoittaa sitä, että pidemmässä puheenjaksossa korostetaan tiettyä sanaa tai sanoja. Etenkin uutta tietoa sisältävät sanat saavat usein lausepainon.

## Lähteet
*

### Viitteet
Diomede

**Diomede** tarkoittaa muun muassa seuraavia:

*Diomede, kolmen naisen nimi Kreikan tarustossa
*Diomede, asutuskeskus Pienen-Diomeden saarella Alaskassa
*Diomedesaaret, kaksi saarta (Pieni-Diomede ja Iso-Diomede) Beringinsalmessa Alaskan ja Siperian välissä
*Bernard Diomède, ranskalainen jalkapalloilija
;Britannian kuninkaallinen laivasto
* HMS Diomede (1781), 44-tykkinen viidennen luokan alus
* HMS Diomede (1798), 50-tykkinen neljännen luokan alus
* HMS Diomede (D92), Danae-luokan kevyt risteilijä
* HMS Diomede (F16), Leander-luokan fregatti
Dave Foster

**Dave Foster** on yhdysvaltalainen muusikko, joka oli rockyhtye Nirvanan kolmas rumpali. Hänet erotettiin yhtyeestä vain muutaman esiintymisen jälkeen – suurimmaksi osaksi siksi, ettei hän pystynyt osallistumaan harjoituksiin vakituisesti. Hän asui tuntien matkan päässä Kurt Cobainista ja Krist Novoselicista, ja Cobainin mukaan se teki harjoituksista turhan vaikeita.

Charles R. Crossin vuonna 2001 julkaistun Cobainin elämäkerran *[[Heavier Than Heaven]]* mukaan Fosterin erottamisen ratkaisi lopulta se, että hänet pidätettiin pahoinpitelystä, minkä seurauksena hän joutui maksamaan suuria korvauksia pahoinpitelynsä kohteelle, menetti ajokorttinsa ja joutui lyhyeksi ajaksi vankilaan.

Cobain ja Novoselic eivät kertoneet Fosterille hänen erottamisestaan suoraan. Crossin mukaan Foster tajusi olevansa ulkona yhtyeestä, kun hän huomasi ilmoituksen Nirvanan esiintymisestä, josta hänelle ei ollut kerrottu mitään.

## Lähteet
*Cross, Charles R.: *Heavier than Heaven: A Biography of Kurt Cobain*. Hyperion Press, 2001. .
Estadio Nueva Condomina

**Estadio Nueva Condomina** on jalkapallostadion Murciassa Espanjassa. Stadionin yleisökapasiteetti on 31&nbsp;179, ja se toimii paikallisen jalkapalloseuran Real Murcian kotistadionina.

Stadion avattiin virallisesti 11. lokakuuta 2006 Espanjan ja Argentiinan välisellä ystävyysottelulla, joka päättyi lopulta Espanjan 2–1-voittoon. Ensimmäisen maalin stadionilla teki Barcelonaa seurajoukkuetasolla edustanut Xavi. Stadion korvasi muun muassa Real Murcian kotistadionina aikaisemmin toimineen La Condominan.

Real Murcia pelasi ensimmäisen ottelunsa stadionilla Segunda Divisiónin 14. sarjakierroksella 26. marraskuuta 2006 Valladolidia vastaan. Avausottelu sujui kuitenkin kotijoukkueen kannalta surullisissa merkeissä, sillä vierasjoukkue korjasi voiton nimiinsä lopulta selvin numeroin 4–1.

Stadionin läheisyydessä on Murcian alueen suurin kauppakeskus Centro Comercial Nueva Condomina.

## Lähteet

## Aiheesta muualla
* Stadion Real Murcian sivustolla
Fight Night

**Fight Night** on EA Sportsin julkaisema nyrkkeilypelisarja. Se on jatkoa EA:n aiemmin julkaisemille nyrkkeilypeleille *[[Foes of Ali]]* ja *[[Knockout Kings]]*. Jokaisen pelin pelimuotoina ovat yksittäiset ottelut pelaajan/pelaajien valitsemien klassisten nyrkkeilijöiden välillä, ura-peli ja harjoitus-pelit.

## Osat

* *[[Fight Night 2004]]* (2004)
* *[[Fight Night Round 2]]* (2005)
* *[[Fight Night Round 3]]* (2006)
* *[[Fight Night Round 4]]* (2009)
* *[[Fight Night Champion]]* (2011)

## Pelaaminen

### ''Total Punch Control''
Sarja ensimmäinen osa *[[Fight Night 2004]]* ilmestyi vuonna 2004 ja esitteli käyttäjille PlayStation 2-konsolin analogista ohjainta hyödyntävän *Total Punch Control*-systeemin, mikä tuolloin erotti pelisarjan muista nappeja käyttävistä kamppailupeleistä. *Total Punch Controlia* on hyödynnetty kaikissa pelin saamissa jatko-osissa, mutta sitä on uudistettu ajoittain. Esimerkiksi *[[Fight Night: Round 2]]*-peliin oli lisätty *Haymaker*-isku, jonka ansiosta vastustajan pystyi iskemään heikkoon tilaan yhdellä voimakkaalla, mutta hitaalla, iskulla. *[[Fight Night: Round 3]]*-peliin oli lisätty vielä *Haymakeria* tehokkaampi isku, joka oli nimetty *Flash KO'ksi*. Isku on *Haymakeria* hitaampi ja voimakkaampi, ja pystyy kaatamaan vastustajan kanveesiin heti.

## Aiheesta muualla
* Pelisarja MobyGamesissä
Kildinstroi

**Kildinstroi** (, suom. **Kiltinä**) on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Kuolajoen alajuoksulla 12 kilometriä Kuolan kaupungista kaakkoon. Taajamassa on 2&nbsp;200 ja kunnassa 5&nbsp;400 asukasta (vuonna 2011).

## Maantiede ja asutus
Kildinstroin kaupunkikunnan pinta-ala on 552,45 neliökilometriä. Se rajoittuu pohjoisessa Kuolan piirin Molotšnyin ja Kuolan, idässä Tumannyin, etelässä Pušnoin ja lännessä Murmašin kuntiin. Pinta-alasta 92,7 % on metsää.

Kunnan alueella virtaa lohijokena tunnettu Kuolajoki. Seudulla on lukuisia soita ja pieniä järviä. Hyötykaivannaisiin kuuluvat hiekka, sora, rakennuskivi, savi ja turve. Suojeltuja luonnonmuistomerkkejä ovat metsätundran ja tundravyöhykkeen rajalla kasvava kolmesataa vuotta vanha mäntymetsä sekä istutettu sembramäntymetsikkö.

Keskustaajaman lisäksi kuntaan kuuluvat Golubyje Rutšjin, Šonguin ja Zverosovhozin sekä Magnetityn rautatieaseman asutuskeskukset. Zverosovhozissa on noin 1&nbsp;500 ja Šonguissa yli tuhat asukasta. Kildinstroissa ja Šonguissa on puutarhapalsta- ja huvila-alueita.

## Historia
Kildinstroi on perustettu vuonna 1937 valmistuneen tiilitehtaan työläisasutukseksi. Muurmannin radan varrelle rakennetun tehtaan toiminta perustui paikallisiin saviesiintymiin ja tuotanto käytettiin etupäässä Murmanskin kaupungin rakentamiseen. Alkuperäisen rakennusorganisaation nimitys on säilynyt paikkakunnan nimenä. Vuonna 1937 Kildinstroi sai myös kaupunkimaisen taajaman statuksen. 

## Liikenne, talous ja palvelut
Kunnan läpi kulkee Pietarin ja Murmanskin välinen valtatie M18 sekä Muurmannin rata, jolla on Magnetityn, Šonguin sekä 1410, 1417. ja 1425. kilometrin (Kildinstroin) asemat. Kildinstroista on linja-autoyhteydet Kuolaan ja Murmanskiin. Rautatiellä ei nykyään ole paikallisliikennettä, mutta kaukojunat pysähtyvät Magnetityn ja Šonguin asemilla.

Paikallisista elinkeinoista tärkeimpiä ovat julkiset palvelut ja maanpuolustus. Golybyje Rutšjissa on viisi varuskuntaa. Kunnassa toimii hiekka- ja soralouhos, lihan ja munien tuotantoon erikoistunut maatalousyritys, tielaitos sekä ikkunoita, kalasäilykkeitä ja muoviesineitä valmistavaa pienteollisuutta. Neuvostoaikaiset tiilitehtaat ja turkistarhat ovat lopettaneet toimintansa. Suuri osa työvoimasta käy töissä Murmanskissa..

## Nähtävyydet ja matkailu
Seudun huomattavin nähtävyys on Kuolajoki. Vapaa-ajanviettokohteena käytetyn Kildinozeron rannalle suunnitellaan lomakylää.

## Lähteet
* 

### Viitteet

## Aiheesta muualla
* Kildinstroin kunnan sivusto 
* Kildinstroin kunta Kuolan piirin sivustolla  
* Kildinstroin kunta Murmanskin alueen sivustolla
Taylor Mays

**Taylor Mays** (s. 7. helmikuuta 1988 Seattle, Washington) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Mays ei ole pelannut ammattilaisena vuoden 2017 jälkeen ja hän on tällä hetkellä ilman pelaajasopimusta. Mays on pelannut urallaan kuusi kautta NFL-liigassa edustaen San Francisco 49ersia, Cincinnati Bengalsia ja Oakland Raidersia.

Ennen NFL:ää Mays pelasi Etelä-Kalifornian yliopiston USC Trojans -joukkueessa. Hänen isänsä, Stafford Mays, on entinen ammattilaistason puolustuksen linjamies, joka pelasi St. Louis Cardinalsissa sekä Minnesota Vikingsissa.

## Pelaajaura
Ennen vuoden 2009 NFL:n varaustilaisuutta erinomaisena harjoittelijana sekä fyysisenä lahjakkuutena tunnettua Maysiä pidettiin varmana ensimmäisen kierroksen varauksena. Hän päätti kuitenkin olla osallistumatta varaustilaisuuteen ja pelata vielä vuoden yliopistotasolla, mikä osoittautui lopulta virheeksi. Vuoden aikana Maysin osakkeet laskivat, ja suurimpana syynä tälle pidettiin hänen heikkoa mies- sekä aluevartiontia. Lopulta Mays päätyi toisella kierroksella San Francisco 49ersin haaviin.

Tulokaskautensa Mays aloitti varamiehenä konkari Michael Lewisin takana, mutta viikolla neljä Mays sai tilaisuutensa aloittajana Lewisin pyydettyä siirtoa pois seurasta. Hän onnistui ottelussa erinomaisesti, ja teki jopa touchdownin torjutun lentopotkun jälkitilanteesta. Maysin erinomaisten otteiden ansiosta 49ers kykeni lopulta vapauttamaan Lewisin sopimuksestaan, ja teki Maysistä vakituisen aloittajan vahvemman takapuolustajan pelipaikalle.

Cincinnati Bengals hankki Maysin elokuussa 2011, vaihdossa neljännen kierroksen varausvuoroon. Mays pelasi neljä kautta Cincinnatissa.

Pelaajasopimuksen päätyttyä hän siirtyi Minnesota Vikingsiin keväällä 2015. Vikings purki Maysin sopimuksen jo kesällä ja hän siirtyi Detroit Lionsiin, josta hänet irtisanottiin harjoituskauden kokoonpanojen vahvistamisen aikana. Mays päätyi lopulta Oakland Raidersiin, jonka kokoonpanoon hän ei aluksi mahtunut, mutta takakentän pelaajien loukkaantumisten takia Maysille tuli tarvetta. Kaudella 2015 Mays pelasi viisi ottelua Oaklandissa.

Mays palasi Cincinnatiin kaudella 2016. Hän jäi kesällä kiinni kiellettyjen aineiden käytöstä ja NFL langetti hänelle neljän ottelun pelikiellon. Cincinnati vapautti Maysin sopimuksesta, kun NFL päätti jatkaa pelikieltoa toisella neljällä ottelulla. Mays ei lopulta pelannut kaudella 2016 missään. Vuonna 2017 Mays pelasi kanadalaisessa CFL-liigassa Saskatchewan Roughridersissa.

## Aiheesta muualla
* USC:n profiili 

## Lähteet
Etodroksitsiini

**Etodroksitsiini** on voimakas antihistamiini. Sen markkinointinimenä oli *Indunox*. Sitä käytettiin helpottamaan nukahtamista, johon tarkoitukseen saatetaan nykyään käyttää myös hydroksitsiinia sisältävää valmistetta *Atarax*.

Unilääke *Isonox* sisälsi sekä metakvalonia että etodroksitsiinia. Lääke ei enää ole käytössä Suomessa, aktiivinen käyttö lienee painottunut 1960-luvun loppuun ja 1970-luvulle. Esilletulo käyttöön saapumiseen, se sijoittunnee vuoden 1967 vaiheille. Lääkettä on saatettu käyttää barbituraattien, ja sittemmin bentsodiatsepiinien ohella mm. leikkausten esilääkityksenä. Etodroksitsiinilla voitiin hoitaa mahdollisia intravenoosisen nukutuksen yhteydessä ilmentyviä lääkeaineisiin liittyviä allergisia komplikaatioita, kuten urtikariaa.

Lääketehdas UCB Pharman valmistama *Isonox* sisälsi 125&nbsp;mg metakvalonia sekä 25&nbsp;mg etodroksitsiinidimaleaattia kapselissa, myöhemmin kaksinkertaiset määrät molempia lääkeaineita tabletissa (250 + 50 mg). Etodroksitsiini on erittäin läheistä sukua toiselle antihistamiiniaineelle, hydroksitsiinille.

Muita antihistamiineja sisältäneet kombinaattivalmisteet: *Doroma*, *Staranox*, *Sedanil* sekä *Sombufen* (nämä sisälsivät usein myös barbituurihapon johdoksia eli barbituraatteja).

## Lähteet

* Tuomi, Olli & Alfering: *Lääkkeet ja niiden käyttö*, SHKS-Wsoy, 1977. .
* Lääkevalmisteet - Pharmaca Fennica 1976 (PF76). Länsi-Suomi Oy, Rauma, 1976. -ei isnb-tunnusta-
* Halldin, Mats: *Nukutus ja puudutus*, SHKS-Wsoy, 1971.
* Lääkäriseura Duodecim: lehti 19/1969

## Aiheesta muualla
*National Institute of Standards and Technology (NIST): Etodroxizine 
*PubChem: Etodroxizine
William Frawley

**William Frawley** (26. helmikuuta 1887 Burlington, Iowa &ndash; 3. maaliskuuta 1966 Hollywood, Kalifornia) oli yhdysvaltalainen näyttelijä. 

Aikaisemmin muun muassa vaudevillessa veljensä kanssa esiintynyt Frawley aloitti elokuvanäyttelemisen 1930-luvun alussa. Frawley esiintyi elokuvissa säännöllisesti, kunnes hänen elokuvaroolinsa vähenivät 1950-luvun alussa alkoholiongelman takia. Desi Arnaz kuitenkin valitsi Frawleyn näyttelemään Fred Mertziä televisiosarjassa *[[I Love Lucy]]*, tämän luvattua pysytellä irti alkoholista kuvausten aikana. Frawley oli mukana sarjassa aina sen päättymiseen vuonna 1960 saakka, ja oli roolistaan viisi kertaa ehdolla Emmy-palkinnon saajaksi. Tämän jälkeen hän näytteli seuraavat viisi vuotta televisiosarjassa *[[Kolme poikaani]]*. Frawley on saanut tähden Hollywood Walk of Famelle.

## Osittainen filmografia
* *[[Tähtisensaatio Hollywoodissa]]* (*Something to Sing About*, 1937)
* *[[Kulje tietäni]]* (*Going My Way*, 1944)
* *[[Ritari Siniparta (elokuva)|Ritari Siniparta]]* (*Monsieur Verdoux*, 1947)
* *[[Susanin kääntymys]]* (*Miracle on 34th Street*, 1947)
* *[[Kevytmielinen äitini]]* (*Mother Wore Tights*, 1947)
* *[[Villin lännen villikissa]]* (*Rancho Notorius*, 1952)

## Lähteet

## Aiheesta muualla

*
Oscar-gaala 1992

**Oscar-gaala 1992** oli järjestyksessä 64. järjestetty Oscar-gaala, ja se järjestettiin 30. maaliskuuta 1992 Dorothy Chandler Pavilionissa Los Angelesissa.

*[[Uhrilampaat]]* voitti gaalassa viisi palkintoa seitsemästä ehdokkuudestaan ja nousi kolmanneksi elokuvaksi, joka on onnistunut voittamaan viisi tärkeintä Oscar-palkintoa. Se on myös ainoa kauhuelokuva, joka oli koskaan voittanut parhaan elokuvan-palkinnon.

Vuoden 1992 gaala teki myös historiaa nimeämällä *[[Kaunotar ja hirviö (vuoden 1991 elokuva)|Kaunottaren ja hirviön]]* ehdokkaaksi parhaan elokuvan-palkintoon ensimmäisenä animaatioelokuvana.

## Ehdokkaat ja voittajat

## Lähteet
*http://www.oscars.org/awards/academyawards/oscarlegacy/1990-1999/64nominees.html
Merenkulkijoiden ja mereen menehtyneiden muistomerkki

**Merenkulkijoiden ja mereen menehtyneiden muistomerkki** (alun perin *Merenkulun muistomerkki*) on Oskari Jauhiaisen ja Eero Eerikäisen suunnittelema, Helsinkiin vuonna 1968 meren­kulkijoiden kunniaksi ja tunnustukseksi pystytetty muistomerkki.

Muistomerkki sijaitsee meren rannalla Eirassa, Ursinin kalliolla. Se on betoninen rakennelma, jonka huipulla paloi 2010-luvun puoliväliin asti ikuinen tuli. 

Tuli kulutti vuosittain 27000–28000 kuutiota maakaasua, mikä maksoi rakennusviraston katu- ja puisto-osastolle 9880 euroa vuodessa (2005). Mereltä puhaltava tuuli sammutti tulen usein ja kaasutoimittajan työntekijät oli nostettava nosturiautolla muistomerkin huipulle sytyttämään tuli uudelleen, mikä maksoi noin 500 euroa joka kerta. Lopulta kaupunki päätti, että tulta ei enää pidetä elossa.

Betoni­pylväiden välissä maan pinnalla on pronssinen kompassi­aiheinen medaljonkimainen veistos, jossa on suomeksi ja ruotsiksi teksti "Suomen meren­kulkijoille" sekä roomalaisin numeroin merkitty vuosi­luku MCMLXVIII (1968).

Nykyään muistomerkki käsitetään ennen kaikkea hukkuneiden merimiesten muisto­merkiksi ja muistelu­paikaksi. Vuosittain pyhäinpäivänä Suomen Merimieskirkko järjestää sen luona tilaisuuden mereen menehtyneiden muistoksi. Tilaisuuden yhteydessä pelastus­laivat tekevät kunnia­käynnin muisto­merkin edustalla. Järjestö on myös kiinnittänyt siihen muisto­laatan, jossa ovat Itämerellä vuonna 1979 uponneen M/S Malmin mukana hukkuneiden nimet sekä teksti: "Mereen jääneiden vainajien muistolle."

## Lähteet
* 

### Viitteet
Söderfjärden

**Söderfjärden** on törmäyskraatteri, joka sijaitsee noin kymmenen kilometriä Vaasan kaupungista etelään. Alueella sijaitsevat Sundomin, Sulvan ja Munsmon kylät. Meteoriihi on vierailukeskus keskellä Söderfjärdenin meteoriittikraatteria.

## Kraatteri
Söderfjärden syntyi noin 520 miljoonaa vuotta sitten, ja sen halkaisija on enimmillään noin 5,8 kilometriä ja alkuperäinen syvyys noin 300 metriä. Kraatteri on nykyisin täyttynyt kambrikautisilla hiekkakivillä, ja siitä on näkyvissä enää sen metsäinen ulkoreuna ja kraatterin pyöreä muoto.

## Kuivaus

Ajatus marskimaan kaltaisen alueen kuivauksesta esitettiin jo 1700-luvulla. Hanke toteutettiin 1900-luvun alun kuivaushankkeessa, joka valmistui 1927 kraatterin saadessa nykyisen ulkoasunsa. Kuivatushanke oli siihen asti suurin Pohjois-Euroopassa. Suomen tunnetuista törmäyskraattereista Söderfjärden on ainoa, joka ei ole järvi tai merenlahti. Söderfjärden on nykyään viljava salaojitettu peltoaukea, jossa on suuria yhtenäisiä peltolohkoja yhteensä 2&nbsp;300 hehtaaria. Ympäristöystävällinen säännöstelty salaojitus valmistui 1990-luvun lopulla.

## Luonto
Söderfjärden on myös yksi Ympäristöministeriön määrittelemistä Suomen valtakunnallisesti arvokkaista maisema-alueista, ja se on tunnettu sinne kerääntyvistä kurkien muuttoparvista. Kurjet levähtävät alueella erityisesti syksyisin useiden viikkojen ajan. Syksyllä 2009 laskettiin parhaana päivänä alueella 7 966 kurkea. Syksyisin alueella levähtävien kurkien yhteismäärä nousee yli 10 000 yksilöön, joten Söderfjärden on niiden ylivoimaisesti tärkein levähdyspaikka Suomessa.

## Lähteet
* Söderfjärden (Sundom)

## Aiheesta muualla
*Söderfjärden
Stayin’ Alive

**Stayin' Alive** on Bee Gees -yhtyeen vuonna 1977 julkaistu kappale ja single. Se kuultiin samana vuonna ilmestyneessä elokuvassa *[[Saturday Night Fever – lauantai-illan huumaa]]*, ja on sen soundtrackin avauskappale. Kappale kuullaan heti elokuvan alussa, jossa John Travoltan näyttelemä Tony Manero kävelee New Yorkin kaduilla. ”Stayin' Alive” nousi Yhdysvaltain Billboard Hot 100 -listan kärkeen vuoden 1978 puolella. 

”Stayin' Aliven” on kirjoittanut tavallisuudesta poikkeamatta yhtye yhdessä; Barry Gibb, Robin Gibb ja Maurice Gibb. Laulun alkuperäinen nimi oli ”Saturday Night”, mutta Bee Geesin jäsenten mielestä sen nimisiä kappaleita oli jo ennestään liian monta, joten nimi muutettiin muotoon ”Stayin' Alive”. 

Singlen B-puolena on ”If I Can't Have You”, joka nousi Yvonne Ellimanin cover-versiona Billboard-listan kärkeen vuonna 1978.

## Muita versioita
Dweezil Zappa levytti kappaleen albumilleen *[[Confessions (Dweezil Zappa)|Confessions]]*. Laulusta vastasi Ozzy Osbourne, jonka levy-yhtiö ei kuitenkaan halunnut julkaista kappaletta, joten lopullisessa versiossa kappaleen lauloi Donny Osmond. Osbournen laulama versio löytyy muutamilta bootlegeilta. 

Italialainen dance-yhtye Eiffel 65 käytti ”Stayin' Aliven” kertosäettä kappaleessaan ”Voglia Dance All Night”. Vuonna 1995 N-Trance-yhtyeen cover-versio nousi sen kotimaassa Britanniassa singlelistan sijalle 2. 

Suomenkielisen käännösversion levytti vuonna 1978 Fredi nimellä ”Elää mä sain”. Sanoitus oli Pertti Reposen ja sovitus Kassu Halosen.

## Muuta
”Stayin’ Alive” -kappaleessa on Illinoisin yliopiston tutkimuksen mukaan musiikkikappaleista paras tempo paineluelvytykseen. Yhdysvaltain sydänliiton mukaan painelun rytmi pitäisi olla 100 painallusta minuutissa, kun ”Stayin’ Alive” -kappaleen jumputuksessa tempo on 103.

## Kappaleet
**A-puoli**
#
**B-puoli**
#

## Lähteet

## Aiheesta muualla
*Musiikkivideo yhtyeen virallisella YouTube-kanavalla
Brandon Jackson

**Brandon Lamar Jackson** (s. 2. lokakuuta 1985 Detroit, Michigan) on yhdysvaltalainen entinen amerikkalaisen jalkapallon pelaaja. Hän oli pelipaikaltaan keskushyökkääjä. Jackson edusti ammattilaisurallaan Green Bay Packersia ja Cleveland Brownsia. 

## Pelaajaura
Yliopistovuosinaan Jackson pelasi Nebraskan yliopistossa, jossa hän kuului jalkapallojoukkueen lisäksi myös yleisurheilujoukkueeseen. Lajinaan Jacksonilla oli 100 metrin juoksu, jossa hänen ennätysaikansa on 10,6 sekuntia. Vuoden 2007 NFL:n varaustilaisuudessa Green Bay Packers varasi Jacksonin toisella kierroksella, yhteensä 63. valinnalla. Jackson aloitti kauden hyvin, ja hänet valittiin 2. tammikuuta 2008 NFL:n viikon tulokkaaksi hänen juostua 113 jaardia Packersin 34–13-voitossa Detroit Lionsia vastaan. 

Jacksonin vastuu jäi Packersissä kuitenkin lupaavan tulokaskauden jälkeen pieneksi, ja vasta uuden aloittajan Ryan Grantin loukkaannuttua kauden 2010 ensimmäisessä ottelussa, Jackson sai jälleen aloittajan paikkansa takaisin. Ottelussa Washington Redskinsiä vastaan Jackson teki oman ennätyksensä juostuaan yhdellä yrityksellä 71 jaardia. James Starks syrjäytti Jacksonin kauden aikana aloittavan keskushyökkääjän paikalta. Kausi päättyi Packersin Super Bowl -voittoon.

Jackson siirtyi kaudelle 2011 vapaana agenttina Cleveland Brownsin joukkueeseen. Hän loukkaantui kuitenkin jo harjoitusottelussa ennen kauden alkua, ja joutui olemaan sivussa koko vuoden. Kaudella 2012 Jackson sai vain vähän peliaikaa, mutta sai silti jatkosopimuksen kaudelle 2013. Hän ei kuitenkaan mahtunut kauden alussa joukkueen lopulliseen kokoonpanoon ja hänen sopimuksensa purettiin.

Pelaajauransa jälkeen Jackson toiminut valmentajana.

## Lähteet

## Aiheesta muualla

*Profiili Green Bay Packersin sivustolla 
*Nebraskan yliopiston profiili
Ensi kertaa

**Ensi kertaa** on ranskalaisen nimimerkki Sibyllinen käsikirjoittama sarjakuva-albumi. Teos on ilmestynyt suomeksi vuonna 2009 WSOY:n kustantamana.

## Lähteet

## Aiheesta muualla
* Janne Suominen: Helsingin 24. Sarjakuvafestivaalin satoa . Lumo 29.9.2009.
* Annamari Vänskä: Unettava pornosarjakuva . Helsingin sanomat 24.1.2010.
Warren William

**Warren William** (synt. **Warren Krech**, 2. joulukuuta 1894 Aitkin, Minnesota, Yhdysvallat – 24. syyskuuta 1948 Encino, Kalifornia, Yhdysvallat) oli yhdysvaltalainen näyttelijä.

William palveli ensimmäisessä maailmansodassa, jonka jälkeen hän liittyi Ranskassa sotilasyksiköissä kiertävään näytelmäseurueeseen. William näytteli 1920-luvulla pääasiassa Broadwaylla. Vuonna 1932 William siirtyi Hollywoodiin, jossa hän näytteli muun muassa Julius Caesaria Cecil B. DeMillen ohjaamassa elokuvassa *[[Kleopatra (vuoden 1934 elokuva)|Kleopatra]]*. William oli myös ensimmäinen Perry Masonin esittäjä elokuvissa. William on saanut tähden Hollywood Walk of Famelle.

## Lähteet

## Aiheesta muualla
Charles Sweeney

**Charles ”Chuck” William Sweeney** (27. joulukuuta 1919 – 16. heinäkuuta 2004) oli yhdysvaltalainen kenraalimajuri ja lentäjä, joka johti Nagasakiin atomipommin pudottanutta kolmen koneen hyökkäysosastoa sekä itse pommituksen suorittanutta Bockscar-nimistä Boeing B-29 -pommituskonetta 9. elokuuta 1945. Hyökkäys toteutettiin Mariaanien saariryhmään kuuluvalta Tinianin saarelta.*Big Stink* sekä Sweeneyn oma nimikkokone *[[Great Artiste|The Great Artiste]]* olivat tarkkailukoneita, joihin oli sijoitettu atomipommin vaikutuksia rekisteröiviä laitteita. ”Fat Man” -plutoniumpommin pudotti Kermit K. Beahan.

Hans Herlin esittää vuoden 1961 teoksessaan Sweeneyn käyneen hyvin laajan lentosarjan läpi, koelentäjän roolissa Yhdysvaltain itärannikolla ennen ydinasevoimiin liittämistään. 

509. pommitus- ja kuljetuslentorykmentin (509th Composite Group) komentaja Eversti Paul Tibbets valitsi Sweeneyn Manhattan-projektiin kuuluvaan ”Projekti Albertaan” eli *Operaatio Silverplateen*. Majuri Sweeney komensi 509. pommitus- ja kuljetuslentorykmenttiin kuuluvaa 393. raskasta pommituslentolaivuetta (393d Bombardment Squadron, Heavy). Rykmentin harjoituspaikkana oli Yhdysvaltain Wendoverin lentotukikohta. Lopullinen operointikenttä oli Tinian Mariaanien saaristossa. Majuri Sweeney johti toista *Operaatio Centerboardiin* (Erikoispommituslento nro 16) liittyvää atomipommituslentoa. Ohjaajana hänellä oli Charles ”Don” Donald Albury ja apuohjaajana (tavallisesti käyttämänsä) italialaistaustainen luutnantti Frederick ”Fred” John Olivi. Nagasakiin suuntautunutta lentoa seurasivat myös brittien edustajat: brittien myöhempänä valmistaman (v. 1952 koeräjäytetyn) atomipommin ”isä” William Penney ja kuuluisa pommittajalentäjä eversti Leonard Cheshire. 

509. pommitus- ja kuljetuslentorykmentti pysytteli vielä jonkin aikaa atomipommitusten jälkeen määräpaikassaan, kunnes Yhdysvaltain strategiset ilmavoimat (SAC) keskittivät toimintansa syksystä 1945 alkaen Kaliforniaan (nyk. Edwardsin lentotukikohta). Sweeney osallistui myös Operaatio Crossroadsiin, jonka aikana suoritettiin kaksi ydinkoeräjäytystä Bikinin atollilla vuonna 1946. Tähän otti osaa myös Fat Manin ”aseistaja”, komentaja Frederick L. Ashworth. Koeräjäytyksistä kummatkin toteutettiin 21 kilotonnin vahvuisella imploosiopommilla eli plutoniumpommilla.

Syntytaustaltaan Irlannin bostonilaista Sweeneytä kuvailtiin varsin sulavasti käyttäytyväksi, jopa charmantiksi, ”säkenöiväksi” – ”räiskyvän tulisieluisten teksasilaisten” joukossa. Hänen sanottiin ”lentävän B-29:llä vaikka Grand Canyonin halki, jos häntä vain siihen käskettäisiin”. Silloinen majuri Sweeney oli osallistunut myös B-29 ”Superfortress” -koneiden koelento-ohjelmaan.

## Lähteet
* 
* http://historywarsweapons.com/charles-sweeney/   
### Viitteet
There Is Always One More Time

** There Is Always One More Time ** on yhdysvaltalaisen blueskitaristi ja laulaja B. B. Kingin studioalbumi vuodelta 1991. Levyn on julkaissut MCA Records ja sen on tuottanut Stewart Levine yhtiölle Oliverea Productions Ltd.

Vastaavana tuottajana yhtiölle SASCO Productions, Inc. on ollut kaksikymmentäviisi vuotta B. B. Kingin managerina toiminut Sidney A. Seidenberg. Hänen toimistonsa on ollut New Yorkissa osoitteessa 1414 Avenue Of The Americas. Seidenberg on myös allekirjoittanut levyn saatesanansa kuten myös omalta osaltaan B. B. King. Sanomattakin on selvää, että King pitää albumia tähän mennessä parhaanaan.

Kappaleet on äänitetty Los Angelesissa Conway-studioilla ja äänittäjänä ja miksaajana on ollut Daren Klein apunaan Marnie Riley. Masteroinnin on tehnyt Hollywoodissa Bernie Grundman studiossaan Bernie Grundman Mastering.

Levykannen tekoon ovat osallistuneet Vartan sekä Larry Brooks yhtiöstä Kosh Brooks Design. Valokuvat on ottanut Hiroyuki Arakawa Japanin Madaraossa, kun siellä on ollut käynnissä Budweiser Newport Jazz Festival. Kansikuvassa on B. B. Kingin ohessa hänen kuuluisa Lucille-kitaransa.

Levy on omistettu saman vuoden maaliskuussa edesmenneelle "Doc" Pomusille. Pomus on toinen levyn nimikappaleen tekijöistä.

Euroopassa levyä on valmistettu Saksassa ja sitä on jaellut BMG Ariola.

## Kappaleet

Sivu 1

# I'm Moving On – 4:15
# Back in L.A. – 5:00
# The Blues Come Over Me – 5:14
# Fool Me Once – 4:18
# The Lowdown – 4:10

Kappaleiden tekijät ovat Joe Sample ja Will Jennings ja ne on julkaissut Music Corporation Of America, Inc. / Blue Ballet Music / Blue Sky Rider Songs. Sama koskee kääntöpuolen kappaletta "Roll, Roll, Roll".

Sivu 2

# Mean and Evil (Arthur Adams) – 3:42
# Something Up My Sleeve (Arthur Adams) – 4:38
# Roll, Roll, Roll (Joe Sample – Will Jennings) – 3:38
# There Is Always One More Time (Ken Hirsch – Doc Pomus) – 5:12

Levyetiketissä päätöskappaleen nimi on lyhennetty muotoon "One More Time". Sen julkaisijat ovat EMI Blackwood Music Inc. / Morning West Music / Stayzbo Music (adm. by Warner-Tamerlane Publishing Corp.). Arthur Adamsin tekemien kappaleiden julkaisijat ovat Windswept Pacific Entertainment Co. d/b/a Full Keel Music Co.

## Muusikot

* B. B. King – kitara, laulu
* Joe Sample – piano
* Neal Larsen – urut ja muut kosketinsoittimet
* Jim Keltner – rummut
* Freddie Washington – basso
* Michael Landau – kitara
* Arthur Adams – kitara
* Lennie Castro – lyömäsoittimet

Taustalaulajat:
* Paulette Brown
* Valerie Pinkston-Mayo
* Bunny Hull

Joe Sample esiintyy levy-yhtiönsä Warner Bros. Records Inc. suosiollisella luvalla.

## Lähteet

B. B. King LP *There Is Always One More Time* (MCA 10295, 1991)
Stella (nimi)

**Stella** on naisen etunimi, joka johtuu latinan tähteä tarkoittavasta sanasta *stella*.  Kirjallisuudessa se esiintyi henkilön­nimenä jo 1500-luvulla Philip Sidneyn sonetti­kokoelmassa Astrophel ja Stella, mutta yleiseen käyttöön se tuli vasta 1800-luvulla.

Suomessa nimi Stella on 1900-luvun alusta vuoden 2019 loppuun mennessä annettu 3761 naiselle.
Stellan nimipäivä on sekä suomen- että ruotsinkielisen kalenterin mukaan 16. lokakuuta. Suomenkieliseen kalenteriin nimi lisättiin vuonna 2015.

## Tunnettuja Stelloja

* Stella Adler (1901–1992), yhdysvaltalainen näyttelijä
* Stella Agsteribbe, *Estella Agsteribbe* (1909–1943), alankomaalainen telinevoimistelija ja olympiavoittaja
* Stella Bennett, *Benee* (s. 2000), uusiseelantilainen laulaja
* Stélla Chaskíl (1918–1954), kreikkalainen laulaja
* Stella Chiweshe (1946–2023), zimbabwelainen muusikko
* Stella Donnelly (s. 1992), australialainen laulaja ja lauluntekijä
* Stella Gibbons (1902–1989), brittiläinen kirjailija
* Stella Hagelstam (s. 1984), suomalainen kouluratsastaja
* Stella Harasek (s. 1981), suomalainen bloginpitäjä, valokuvaaja ja kirjailija
* Stella Heiß (s. 1993), saksalainen curlingpelaaja
* Stella Hudgens, yhdysvaltalainen näyttelijä
* Stélla Kyriakídou (s. 1956), kyproslainen psykologi, poliitikko ja EU:n komissaari
* Stella Leppikorpi, suomalainen näyttelijä
* Stella Christine Löflund (s. 1992), suomalainen laulaja-lauluntekijä
* Stella McCartney (s. 1971), brittiläinen muotisuunnittelija
* Stella Mwangi (s. 1986), norjalais-kenialainen laulaja
* Stella Nyamekye (s. 2005), ghanalainen jalkapalloilija
* Stella Parland (1974–2015), suomenruotsalainen kirjailija
* Stella Parton (s. 1949), yhdysvaltalainen laulaja, lauluntekijä ja näyttelijä
* Stella Stevens (1938–2023), yhdysvaltalainen näyttelijä ja valokuvamalli
* Stella Tennant (1970–2020), brittiläinen huippumalli
* Stella Walsh Olson, alk. *Stanisława Walasiewiczówna* (1911–1980), puolalais-yhdysvaltalainen pikajuoksija

## Kuvitteellisia Stelloja

* Stella, animaatiosarjassa *[[Stella ja Sami]]*
* Stella Kuparinen, televisiosarjassa *[[Uusi päivä]]*

## Lähteet

## Aiheesta muualla
Laulu (Tein lasinkuultavan laulun)

**Laulu** on P. Mustapään runo, joka ilmestyi hänen neljännellä kokoelmallaan *[[Koiruoho, ruusunkukka]]* vuonna 1947. Se alkaa lauseella "Tein lasinkuultavan laulun." Runon on säveltänyt Juice Leskinen vuoden 1987 albuminsa *[[Minä (albumi)|Minä]]* avauskappaleeksi.

Leskisen lisäksi myös ainakin  Petri Laaksonen, Kaj Chydenius, Unto Mononen ja Ilkka Aaltonen ovat säveltäneet runon kappaleeksi. Laaksosen versio  löytyy ainakin Laaksosen itsensä levyttämänä, sekä Eino Grönin kokoelmalevyllä *[[Soi maininki hiljainen]]* vuodelta 1998. Lauluyhtye Hummeripojat on esittänyt Aaltosen sovitusta kappaleesta nimellä "Lasinkuultava laulu" *Valomerkin jälkeen* -levyllä. Mikko Perkoila on levyttänyt Monosen version. 

## Lähteet

*
Grigori Javlinski

**Grigori Aleksandrovitš Javlinski** (, s. 10. huhtikuuta 1952 Lviv, Ukrainan SNT, Neuvostoliitto) on venäläinen poliitikko ja ekonomisti sekä liberaalin Jabloko-puolueen perustaja. Hän on ollut myös kahdesti puolueen presidenttiehdokas.

Nuoruudessaan Javlinski harrasti nyrkkeilyä ja saavutti Ukrainan-mestaruuden raskaassa keskisarjassa. Työläisnuorison iltalukion jälkeen 1969 hän pääsi Plehanovin taloustieteelliseen yliopistoon työtalouden alalle. Hän väitteli taloustieteen tohtoriksi. Javlinski hallitsee venäjää, ukrainaa ja englantia, ja on vakaumukseltaan ortodoksikristitty. Hän on naimisissa ja kahden pojan isä.

Javlinski kuului Neuvostoliiton kommunistiseen puolueeseen 1985–1991. Hän oli myös Neuvostoliiton ministerineuvoston jäsenenä. Neuvostoliiton hajotessa Javlinski ehdotti 500 päivän talousohjelmaa markkinatalouteen siirtymiseksi. Hän toimi perustamansa Jabloko-puolueen puheenjohtajana 1993–2008. Hän osallistui presidentinvaaleihin 1996, joissa hän sai yli 5,5 miljoonaa ääntä prosenttiosuudella 7,34 ja sijoittui neljänneksi Boris Jeltsinin, Gennadi Zjuganovin ja Aleksandr Lebedin jälkeen voittaen kuitenkin Vladimir Žirinovskin. Vuoden 2000 vaaleissa hänen äänisaaliinsa oli yli 4,3 miljoonaa, prosenttiosuus 5,80, ja hänen edellään olivat jo ensimmäisellä kierroksella valittu Vladimir Putin sekä Zjuganov.

Javlinskin poliittinen ura on hiipunut puolueen jäätyä alle äänikynnyksen duuman vaaleissa 2007. Hän pyrki palaamaan politiikkaan vuoden 2012 presidentinvaaleissa,  mutta ehdokkuus kariutui kannattajakorttiepäselvyyksiin.

## Lähteet

## Aiheesta muualla
Kuumia Aaltoja (albumi)

**Kuumia Aaltoja** on A. Aallon Rytmiorkesterin studioalbumi vuodelta 1994. Levyn on kustantanut MTV Musiikki. Sen on äänittänyt ja miksannut Jorma Hämäläinen MTV-Musiikkistudioilla.

Kannen on suunnitellut Samuli Rauhala ja valokuvat on ottanut Petri Asikainen.

Markkinoinnista ja jakelusta on huolehtinut Audiovox Records.

## Kappaleet

; A-puoli

1. Tuulella ei ole ystävää – 3:54
: (Andrej Petrov / Erik Lindström / Mika Maijala)
: FIMTA9400120 © Oy Musiikki Fazer Ab
2. Kaikki nämä vuodet – 2:35
: (Jouko Maijala / Kari Savio / Mika Maijala)
: FIMTA9400095 © Manus
3. Kaksi tähteä – 3:29
: (Kari Heiskari / Kari Heiskari / Mika Maijala)
: FIMTA9400079 © Manus
4. Hän tahtoi tanssii – 4:01
: (Jouko Maijala / Kari Savio / Mika Maijala)
: FIMTA9400096 © Manus
5. Alla tummuvan taivaan – 3:03
: (Jouko Maijala / Kari Savio / Mika Maijala)
: FIMTA9400097 © Manus
6. Sirkusmies – 3:16
: (Jouko Maijala / Kari Savio / Mika Maijala)
: FIMTA9400080 © Manus

; B-puoli

1. Sanattomin sävelin – 2:33
: (Jouko Maijala / Kari Savio / Mika Maijala)
:  FIMTA9400098 © Manus
2. Kuinka monta kertaa – 2:14
:  (Jouko Maijala / Kari Savio / Mika Maijala)
:  FIMTA9400101 © Manus
3. Kultainen kuu – 3:12
:  (Kari Heiskari / Kari Heiskari / Mika Maijala)
:  FIMTA9400099 © Manus
4. Esteri, tyttö sadepisarain – 3:07
:  (Erik Lindström / Martti Innanen / Mika Maijala)
:  FIMTA9400100 © Erik Lindström kustannus
5. Haitari, hattu ja hankalat henkselit – 2:02
:  (Jouko Maijala / Kari Savio / Mika Maijala)
:  FIMTA9400105 © Manus
6. Maailmain – 3:44
:  (Arthur Kent / Paavo Raittinen / Mika Maijala)
:  FIMTA9400106 © Edition Wilhelm Hansen / Emi Songs Scandinavia

## Lähteet

A. Aallon Rytmiorkesteri MC *Kuumia Aaltoja* (MTV Musiikki MTVMC 067, 1994)
Iatmulit

**Iatmulit** ovat kansa Papua-Uuden-Guinean Sepikjoen keskijuoksun tulvatasangoilla. Iatmuleja on noin 10&nbsp;000, ja vuoden 2003 arvion mukaan 8&nbsp;440 henkilöä puhuu edelleen iatmulin kieltä. Itamulit ovat jakaantuneet itäisiin (*Woliagui*), keskisiin (*Palimbei*) ja läntisiin (*Nyaura*) alueellisiin ryhmiin.

## Historia
Iatmulien kansanperinteen mukaan heidän esi-isänsä tulivat Sawosin alueelta tai jokea pitkin jostain muualta lännestä. Sepikjoen tulvatasangot ovat melko nuoria, ja ne muodostuivat noin 1&nbsp;000 vuotta sitten. Vielä 5&nbsp;000 sitten alue oli merenpohjaa. Iatmulien alueesta tuli Saksan siirtomaa 1800-luvulla, ja siirtomaa-aikana Sepikjoki toimi tärkeänä kulkuväylänä siirtomaaviranomaisille. Iatmulien luokse järjestettiin tutkimusretkikunta vuonna 1886, jota seurasi useampikin muu retkikunta. Ensimmäisen maailmansodan jälkeen alue päätyi Australian hallintaan. Australialaisviranomaiset kitkivät alueella harjoitetun pääkallonmetsästyksen 1930-lukuun mennessä. Aikoinaan pääkalloja pidettiin voitonmerkkeinä, jotka kuvastivat elämän ja kuoleman kiertokulkua. Nykyisin iatmuleja on muuttanut perinteisen alueensa ulkopuolellekin, ja iatmuliyhteisöjä on esimerkiksi Wewakin, Madangin ja Rabaulin kaupungeissa.

## Kulttuuri

### Elinkeinot
Päivittäisen ruuan hankinta on iatmulien keskuudessa ollut perinteisesti naisten tehtävä. Itamulinaiset kalastivat ja kävivät kauppaa kalalla ja saagolla, joita vaihdettiin vihanneksiin, hedelmiin ja astioihin. Miehet metsästivät silloin tällöin villisikoja, krokotiileja ja muita eläimiä. Jatkuvaa vastuuta ryhmän toimeentulosta heillä ei kuitenkaan ollut. Aiemmin miehet keskittyivät sotimiseen ja siihen liittyviin rituaaleihin.

### Asuminen
Iatmulit asuvat kylissä, jotka jakaantuvat erillisiin taloryhmiin. Taloryhmät jakaantuvat edelleen sosiaalisesti kahteen osaan parien periaatteen mukaan. Esimerkkeinä joki-metsä ja mies-nainen. Jako koskee myös klaaneja, ja talojen paikat määräytyvät klaanien mukaan. Taloryhmä voidaan purkaa, ja suurin pysyvä yksikkö on kylä. Kylissä on yleensä yksi miestentalo. Miestentalo voi olla jopa 12 metriä korkea, ja sen julkisivu on koristeltu.

## Lähteet
*

### Viitteet

## Aiheesta muualla
Ubuntu (täsmennyssivu)

**Ubuntu** voi tarkoittaa seuraavia:

* Ubuntu, eteläafrikkalaisperäinen eettis-humaaninen filosofia
* Ubuntu, eräs Linux-pohjainen käyttöjärjestelmä
* Ubuntu Foundation, säätiö
* Ubuntu One, tiedostojen synkronointisovellus
* Ubuntu Cola, colajuoma
Filonoe

**Filonoe** (, ) oli kreikkalaisessa mytologiassa kahden eri naishahmon nimi.

* Filonoe, Spartan kuningas Tyndareuksen ja Ledan tytär, jonka Artemis teki kuolemattomaksi.
* Filonoe, Iobateen tytär, josta tuli Bellerofonin ensimmäinen puoliso sen jälkeen, kun tämä oli selvinnyt mahdottomista tehtävistä, joihin Iobates oli tämän lähettänyt.

## Lähteet
Ruuvijarru

**Ruuvijarru** on  rautatiekalustossa käytetty jarrutyyppi. Ruuvijarru toimii erilliseen telineeseen asennetun välityskoneiston avulla. Koneisto vaikuttaa kalustotyypistä riippuen 2 – 4 akseliin.  

Ruuvijarrua käytetään nykyisin varsinaisena käyttöjarruna vain kapearaiteisilla museoradoilla, tavallisessa rautatieliikenteessä sen on syrjäyttänyt paineilmatoiminen jarru. Ruuvijarru vaatii yleensä erillisen käyttäjän, jollaisena museoliikenteessä toimii jarrumies.  

Normaali- ja leveäraideradoilla ruuvijarrua käytetään kaluston seisontajarruna niin vetureissa kuin vaunuissakin. 

## Lähteet
* Mikko Ivalo: Höyryveturit ja niiden hoito
Mariano Haro

**Mariano Haro Cisneros** (27. toukokuuta 1940 Becerril de Campos – 27. heinäkuuta 2024) oli espanjalainen yleisurheilija, joka kilpaili este-, kestävyys- ja maastojuoksussa. Hän voitti maastojuoksun MM-kisoissa yhteensä viisi mitalia, joista kaksi epävirallisissa kilpailuissa ennen vuotta 1973 ja kolme virallisiksi luokitelluissa kisoissa. Haro osallistui olympialaisiin kolmesti, vuosina 1968&ndash;1976. Hänen paras sijoituksensa olympialaisissa oli neljäs tila 10 000 metrin juoksusta Münchenin kisoista 1972.

Haro voitti uransa aikana yhteensä 27 maansa mestaruutta. Hän saavutti mestaruuksia 3&nbsp;000 metrin estejuoksusta aina puolimaratoniin saakka.

## Ennätykset

* 10 000 m: 27.48,14 (1972) 
* 5 000 m: 13.26,03 (1972) 
* 3 000 m estejuoksu: 8.37,2 (1968) 

## Lähteet
Kerava Areena

**Kerava Areena** sijaitsee Keravan Kalevassa. Tiloissa toimii myös kuulasota-areena Airsoft Arena, jossa on yhteensä 1&nbsp;700 m² pelitilaa.
Litiumkromaatti

**Litiumkromaatti** (Li2CrO4) on litium- ja kromaatti-ionien muodostama epäorgaaninen ioniyhdiste. Ainetta käytetään pääasiassa estämään korroosiota.

## Ominaisuudet ja valmistus
Huoneenlämpötilassa litiumkromaatti on keltaista kiteistä ainetta, joka liukenee hyvin veden lisäksi metanoliin ja etanoliin. Se esiintyy myös kidevedellisenä muotona dihydraattina Li2CrO4·2H2O (CAS 7789-01-7), josta kidevesi poistuu, kun se lämmitetään 74,6&nbsp;°C lämpötilaan.

Litiumkromaattia tuotetaan litiumhydroksidin ja kromihapon välisellä neutralointireaktiolla.
:2 LiOH + H2CrO4 → Li2CrO4 + 2 H2O

## Käyttö
Litiumkromaattia käytetään pääasiassa korroosionestoaineena ilmanvaihtolaitteissa, joissa käytetään litiumkloridi- tai litiumbromidiliuoksia, ja ydinreaktoreissa.

## Lähteet

## Aiheesta muualla
*PubChem: Dilithium chromate 
*Toxin and Toxin Target Database (T3DB): Lithium chromate 
*ChemBlink: Lithium chromate
Agtat

**Agtat** tai **aetat** ovat Filippiineillä elävä negriittiryhmä, joihin luetaan 10 Filippiinien 29 negriittiryhmästä. Agtat elävät Luzonin itäosien trooppisissa metsissä. Agtojen perinteistä elämäntyyliä uhkaavat metsänhakkuut, joiden takia Luzonin sademetsät saattavat hävitä kokonaan. Agtoja on arviolta noin 7&nbsp;000.

## Historia
Agtojen esi-isät tulivat Filippiineille ehkä noin 25&nbsp;000 vuotta sitten. Heitä kuten muitakin negriittejä pidetään Filippiinien alkuperäisasukkaina. Austronesialaisia kieliä puhuneet kansat tulivat saarille ehkä vasta 5&nbsp;000 vuotta sitten. Agtat kävivät kauppaa näiden maanviljelyksellä itsensä elättäneiden kansojen kanssa. Agtat elivät omissa oloissaan 1900-luvun loppupuolelle saakka, jolloin riistan väheneminen pakotti heidät tiiviimpiin yhteyksiin ulkomaailman kanssa. Agtojen määrä on laskussa korkean kuolleisuuden takia. Agtojen keskimääräinen elinikä on vain 21 vuotta ja lapsikuolleisuus on korkea. Lisäksi monet kärsivät alkoholismista, minkä takia henkirikokset ovat yleisiä.

## Kulttuuri
### Elinkeinot
Perinteisesti miehet metsästivät villisikoja, hirvieläimiä ja apinoita jousin ja nuolin. Myös yksinkertaisia haulikoita oli käytössä. Muutamissa ryhmissä suurriistaa metsästivät naiset. Riistaa ja muita ruokatavaroita myytiin maanviljelijöille, joilta puolestaan saatiin näiden kasvattamia tuotteita. Agtojen tiedetään myös harjoittaneen 1700-luvulla pienimuotoista kaskiviljelystä. Nykyisin tärkein elinkeino on metsätuotteiden, kuten orkideoiden, polttopuun ja lääkekasvien keruu.

### Uskonto
Agtat ovat perinteisesti olleet animisteja, mutta sittemmin heitä on käännytetty kristinuskoon. Kristinusko on vaikuttanut myös perinteiseen uskoon. Agtat uskoivat henkimaailmaan ja erilaisiin yliluonnollisiin olentoihin. Kuolleiden sielujen uskottiin aiheuttavan sairautta ja kuolemaa. Hengille oli joskus tapana antaa pieniä lahjoja metsälle mentäessä tai viljelysmaata raivatessa. Agtojen keskuudessa on meedioita, joina voivat toimia sekä miehet että naiset. Meedioiden uskotaan voivan parantaa sairauksia lausumalla apurihengilleen rukouksia.

## Kirjallisuutta
*

## Lähteet
Martyn Rooney

**Martyn Joseph Rooney** (s. 3. huhtikuuta 1987 Croydon) on englantilainen pikajuoksija, joka kilpailee 400 metrillä.

Alle 20-vuotiaiden EM-kisoissa 2005 Rooney sijoittui toiseksi 400 metrillä ja voitti kultaa 4&nbsp;×&nbsp;400&nbsp;metrin viestissä. Alle 20-vuotiaiden MM-kisoissa 2006 hän sijoittui kolmanneksi sekä 400 metrillä että 4&nbsp;×&nbsp;400&nbsp;metrin viestissä.

Pekingin olympialaisissa 2008 Rooney oli 400 metrillä kuudes. 4&nbsp;×&nbsp;400&nbsp;metrin viestissä Britannia sijoittui alun perin neljänneksi, mutta nousi vuonna 2017 pronssille kun edelle sijoittunut Venäjän joukkue hylättiin dopingin takia. Berliinin MM-kisoissa 2009 hän oli mukana hopeaa voittaneessa Britannian viestijoukkueessa. Barcelonan EM-kisoissa 2010 Rooney sai 400 metrillä pronssia ja 4&nbsp;×&nbsp;400&nbsp;metrin viestissä hopeaa. Lontoon olympialaisissa 2012 hän oli pitkässä viestissä neljäs. Moskovan MM-kilpailuissa 2013 Britannian joukkue sijoittui pitkässä viestissä alun perin neljänneksi, mutta nousi myöhemmin pronssille kun edelle sijoittunut Venäjän joukkue hylättiin dopingin takia.

Zürichin EM-kisoissa 2014 Rooney voitti kultaa 400 metrillä Euroopan kauden kärkiajalla 44,71 ja 4&nbsp;×&nbsp;400&nbsp;metrin viestissä. Pekingin MM-kilpailuissa 2015 hän sai pronssia pitkässä viestissä. Hän voitti 400 metrin  Euroopan-mestaruuden Amsterdamissa 2016 ajalla 45,29.

Rooney juoksi 2017 Lontoon MM-kilpailuissa ankkuriosuuden Britannian pronssijoukkueessa 4&nbsp;×&nbsp;400&nbsp;metrin viestissä. Berliinin EM-kilpailuissa 2018 hän sai pitkässä viestissä hopeaa.

## Henkilökohtaiset ennätykset
* 400 m: 44,45 (2015)

## Lähteet
Luíz Antônio dos Santos

**Luíz Antônio dos Santos** (6. huhtikuuta 1964 Volta Redonda – 6. marraskuuta 2021) oli brasilialainen yleisurheilija, joka kilpaili kestävyys- ja maastojuoksussa. Hän edusti seuratasolla Arpoador Rio -seuraa. Dos Santos voitti pronssia maratonilta Göteborgin MM-kisoissa 1995 ja oli viides samalla matkalla vuoden 1997 MM-kilpailuissa. Hän menestyi myös kaupunkimaratoneilla, sillä hän voitti Chicagon maratonin vuosina 1993 ja 1994 sekä Fukuokan maratonin vuonna 1995. Dos Santos osallistui olympialaisiin kerran, vuonna 1996. Tuolloin hän sijoittui maratonilla kymmenenneksi.

Dos Santos oli mukana maastojuoksun MM-kisoissa 1991, joissa hän sijoittui pitkällä matkalla 77:nneksi.

## Ennätykset

*Lähde: IAAF* 

* Maraton: 2.08.55 (1997)
* Puolimaraton: 1.02.21 
* 10 000 m: 28.37,44 (1996)

## Lähteet
Biomass to liquid

**Biomass to liquid** (**BTL**) tai BMTL on monivaiheinen prosessi, jolla tuotetaan nestemäisiä biopolttoaineita biomassasta. Prosessissa käytetään kasvi kokonaisuudessaan saannon ja hiilidioksiditaseen parantamiseksi.
*Fischer Tropsch -prosessia käytetään synteettisten biopolttoaineiden tuottamiseen kaasuuntuneesta biomassasta
*pyrolyysin avulla tuotetaan pyrolyysiöljyä
*katalyyttisessä depolymerisaatiossa tuotetaan lämmön ja hiilivetyjätteen avulla biodieseliä
Hiroto Honda

**Hiroto Honda** () on kuvitteellinen hahmo manga- ja animesarjassa *[[Yu-Gi-Oh!]]*. Hän on Yugi Mutoun, Katsuya Jounouchin, Anzu Mazakin ja Miho Nosakan sekä paikoin myös Ryou Bakuran hyvä ystävä. Hän käy Domino High Schoolia ja on luokalla 1-B.

## Luonne ja ulkonäkö

Ensimmäisissä jaksoissa Honda on siivojaosaston päällikkö ja on hyvin draamattinen sekä tarkkaavainen työstään. Honda on hyvin koominen ja vahva hahmo, vaikkei sarjassa pelaa lähes olleenkaan pelejä, ainakaan useasti.

Hondan hiustyyli on kovin erikoinen, sillä suurin osa hänen hiuksistaan muodostaa eteenpäin ylentyvän pitkän piikin. Hondan hiukset ovat tumman ruskeat ja silmät tummahtavan vihreät. Toisella tuotantokaudella hänet yleensä nähdään pukeutuneena pitkään, avonaiseen, ruskeaan takkiin, jossa on korkea kaulus. Hänellä on myös alla valkoinen paita ja päällä tumman siniset farkut.

## Biografia

Honda oli toinen Yugin kiusaajista, kunnes Yugi toivoi Millennium-arvoitukselleen, että saisi ystäviä. Pianpa Jonouchi sekä myös Honda tulivat hänen tärkeiksi ystävikseen. Ensimmäisellä tuotantokaudella Honda oli saanut siivoojaosaston päällikön arvonimen ja vaalii työtään koko kunniallaan sekä on tarkkaavainen työnsä säännöistä. Honda on myös syvästi ihastunut tyttöön nimeltä **Miho Nosaka** (esiintyy vain ensimmäisessä *[[Yu-Gi-Oh! (vuoden 1998 animesarja)|Yu-Gi-Oh!]]* -animessa), jonka vuoksi tekisi mitä vain ja menisi minne vain. *[[Yu-Gi-Oh! Duel Monsters]]* -sarjassa Mihon astuessa pois, Katsuya Jounouchin pikkusisko, **Shizuka Kawai**, ihastuu Hondaan. Honda ei pelaa pelejä niinkään useasti kuin Jounouchi tai Yugi, vaan tyytyy mieluummin olemaan Anzun kanssa kannustamassa heitä. Mangassa Honda tunnetaan myös tarkka-ampujana.

## Aiheesta muualla
*Tristan Taylor Wikiassa (englanniksi)
*Tristan Taylorista japanilaisella ja englantilaisella infolla (englanniksi)
Rayman Raving Rabbids

**Rayman Raving Rabbids** on ranskalaisen videopelikehittäjä Ubisoftin useille pelikonsoleille 8. joulukuuta 2006 julkaisema peli. Se koostuu 70 minipelistä ja siinä ohjataan Rayman -pelisarjan aiemmista osista tuttua Raymania. Raymanin lisäksi pääosassa on Rabbids-nimiset sekopäiset ja erittäin tyhmät kanit.

## Yleistä
Peliä voi pelata joko Story modessa tai Score modessa. Story modessa edetään tarinan mukaan ja minipelit pelataan järjestyksessä. Score modessa taas voi pelata Story modessa jo kerran pelattuja peleja ennätysten toivossa. Ennen jokaista minipeliä näytetään sen säännöt ja ohjeita, sekä minipelin nimi. Minipelien nimissä kerrotaan aina mitä Rabbidsit tekevät, eivät tee tai eivät osaa tehdä. Nimet myös kuvaavat jotenkin pelattavaa minipeliä.

## Story Mode
Story moden alussa näytetään videopätkä, jossa Rayman ja kolme Baby Globoxia ovat piknikillä. Yhtäkkiä maa alkaa täristä ja Baby Globoxit katoavat maahan ilmestyviin reikiin, ja Rabbidseja ilmestyy tilalle. Paikalle saapuu valtava uhkaavan näköinen Sergueï-hahmo, joka sieppaa Raymanin mukaansa. Rayman heitetään areenalle, jonka katsomo on täynnä huutavia Rabbidseja erilaisia tavaroita käsissään. Pelaaja voi nyt ohjata Raymania kentällä. Kentällä on neljä ovea, joista pääsee erilaisiin minipeleihin. Kun kolme neljästä minipelistä on voitettu, keskellä oleva iso portti aukeaa, ja pelaaja voi mennä päivän viimeiseen haasteeseen, jossa pelastetaan yksi Baby Globoxeista. Pelastettuaan Baby Globoxin, Rayman voittaa itselleen karhupumpun, ja Sergueï heittää Raymanin tyrmään, jossa hän viettää yön. Rayman voi milloin tahansa tyrmässä mennä takaisin areenalle suorittamaan uudet minipelit ja pelastamaan seuraavan Baby Globoxin. Tyrmässä Rayman voi esimerkiksi pelata uudestaan edellisten päivien pelejä, vaihtaa asuaan tai kuunnella erilaisia musiikkikappaleita.

## Score Mode
Score modessa voi pelata uudestaan Story modessa jo kerran pelattuja pelejä ja yrittää tehdä niissä ennätyksiä.
Korpien Kivekkäät

**Korpien kivekkäät** on Kaarlo Erhon kirjoittama romaani.

Romaani kertoo jatkosodan aikaisen sissipäällikkö majuri Kalman retkistä. Hänen johtamaansa joukkoa kutsuttiin *Kalman sisseiksi*, joka oli koottuu vapaaehtoisista ja hyväkuntoisista miehistä. Kalman vastustajana on neuvostoliittolainen 18. Vologdalainen divisioona, komentajanaan kenraali Vladimir Petrovits, apunaan politrukki Ilja Konstantinovits.
Laetitia Berthier

**Laetitia Berthier** (s. 15. joulukuuta 1977) on burundilainen yleisurheilija, joka kilpailee seiväshypyssä. Hän edustaa seuratasolla Lyon Athletisme -seuraa. Berthier on voittanut Afrikan-mestaruuskilpailuissa kaksi mitalia, hopeaa vuonna 2010 ja pronssia vuonna 2008. Hän pitää hallussaan maansa ennätystä sekä sisä- että ulkoradoilla.

## Ennätykset

* Seiväshyppy: 370 cm (2007) 
* Seiväshyppy (sisäradat): 371 cm (2008) 

## Lähteet